Eikesdalen
Store norske leksikon,Geografi,Norges geografi,Møre og Romsdal,Molde
Eikesdalen er et dalføre i Molde kommune (inntil 2020 i Nesset kommune) i Møre og Romsdal, som regnes som en av de mest storslåtte dalene i Romsdal.
Eikesdalsvatnet Dalen skjærer sørover og senere sørøstover fra Øverås ved nordenden av Eikesdalsvatnet, vel seks km ovenfor botnen av Eresfjorden, Langfjordens innerste arm. Den nordlige og mest imponerende del av dalen opptas vesentlig av Eikesdalsvatnet. Fjellene faller stupbratt ned i vannet fra høyder opptil 1800 meter over havet. Elva Aura Gjennom den bratte dalen ovenfor vannet har elva Aura sitt naturlige løp fra Aursjøen. Vannføringen er imidlertid regulert ved overføring til Litldalselva i Sunndal. Mardalsfossen Den imponerende Mardalsfossen i Mardøla på vestsiden av Eikesdalsvatnet, er egentlig to fosser. Begge fossene er blant Norges høyeste, og har et samlet fall på 655 meter. Mardøla er overført til Grytten kraftverk i Rauma, men Mardalsfossen har sommervannføring i henhold til pålagt minstevannføring. Arnesteinen Det går bilvei på østsiden av vannet og gjennom dalen ovenfor. Ved Aura mellom Eikesdalsvatnet og Litlvatnet ligger Eikesdalen kapell.I Eikesdalen kan man se Arnesteinen (1958) med relieff utført av billedhuggeren Hjalmar Hansen, til minne om at Bjørnstjerne Bjørnson skrev romanen Arne i Eikesdalen i 1858.Eikesdalen har atskillig hasselskog som tidligere ga gode nøtteavlinger og grener til tønnebåndproduksjon.Navnet er avledet av Eikeren, trolig det opprinnelige navn på Eikesdalsvatnet, 'sjøen det vokser eik ved'. Les mer i Store norske leksikon Norge Molde